
ПОГЛАВЉЕ I

1. Употребљава се термин трошковни менаџмент умјесто термина управљање трошковима.

2. У приказу 1.1. и касније у тексту, треба користити појам: „износ” умјесто појма: „стопа”.

3. У приказу 1.2. и касније у тексту, треба користити појам: „стварни” умјесто појма: „актуелни” резултат.

4. Када се говори о активностима управљачког рачуновође умјесто појма: „чување резултата”, користити појам: „евиденција” или „биљежење” резултата.

5. У приказу 1.3. као и касније у тексту једна од карика у ланцу вриједности треба бити идентификована као: „дистрибуција”, а не: „расподјела”.

ПОГЛАВЉЕ II

1. У тексту под насловом: „Трошкови и трошковна терминологија”, у дефиницији трошка умјесто ријечи: „извор” користити ријеч: „ресурс”.

2. Умјесто појма: „предмет трошка” на страни 30, као и касније у тексту, потребно је користити појам: „носилац трошка”.

3. Умјесто термина: „расподјела” трошка, треба користити термин: „алокација” трошка.

4. У тексту под насловом: „Фактори који утичу на класификацију директних / индиректних трошкова” на страни 31, права реченица почиње са: “Што је трошак већи …”, умјесто постојећег текста: „Значај спорног трошка …”, и „што је трошак више споран…”, треба да стоји текст: „трошак који је предмет разматрања“.
5. Под тачком 2, на страни 32, умјесто појма: „шифрирану справу” потребно је користити појам: „шифрирану ознаку”.

6. На страни 34, наслов: „Носиоци трошкова”, треба да гласи „Узрочници трошкова”, што је у том наслову, поглављу, па и у читавој књизи уобичајен случај.

7. На страни 34, под насловом „Релевантни обим“ прва реченица треба да гласи „Релевантни обим је опсег или обим активности у оквиру којег вриједи посебна веза између нивоа активности и обима анализираних трошкова.“

8. На страни 36, у дијелу који даје преглед праксе компаније умјесто скраћенице: „ТОП” треба користити скраћеницу „CVP“.

9. Појам: „инвестициони трошкови” треба замијенити појмом: „ускладиштиви” или „производни” трошкови.

10. На страни 38, под тачком 2 у тексту под насловом: „Врсте залиха” умјесто: „залихе у обради” треба користити: „производња у току”.

11. На страни 40, наслов треба да гласи: „Рекапитулација ускладиштивих трошкова и трошкова периода”, умјесто „Промјена структуре инвентурисаних трошкова и трошкова периода”.

12. На страни 42, наслов: „Директни трошкови производње и индиректни производни трошкови (збир)” треба да гласи „Примарни трошкови и трошкови конверзије”, слично се дешава са овим појмовима унутар тог наслова.

13. У приказу 2.8. на страни 43, умјесто скраћенице: „И&Д” треба користити „И&Р”, ово је случај и у наставку текста.

ПОГЛАВЉЕ III

1. Наслов трећег поглавља треба да гласи: „Анализа односа трошак – обим активности – добитак”, умјесто „Анализа трошак – укупан приход – профит”. Ово важи и за остатак текста у трећем поглављу.

2. У циљевима поглавља седми циљ треба идентификовати као: „Примијенити CVP анализу у предузећима са широким производним асортиманом”, умјесто постојећег текста: „Примијенити CVP анализу у мултипродуктивним предузећима”.

3. Поново се у поглављу користи појам: „носилац” трошка умјесто: „узрочник” трошка.

4. Циљ девет поглавља треба да гласи: „Утврдити разлику између контрибуционог добитка (марже) и бруто добитка (марже)”, умјесто: „Утврдити разлику између ограничене добити бруто марже”.

5. На страни 69. изостављена је друга реченица која гласи: „У другим реалним поставкама, претходно описане поставке не морају бити оствариве”.

6. На страни 70, и даље у тексту поглавља, употребљава се појам „гранична добит” умјесто „контрибуциони добитак (маржа)“.

7. На страни 71. скраћеница ЈПЦ означена је као: “јединица по нето добити”, умјесто „јединична продајна цијена”.

6. На страни 76, и даље у тексту, употребљава се “сCVPа” умјесто “стопа”.

7. Наслов на страни 78. треба да гласи: “Анализа осјетљивости и несигурност”, умјесто: „специјалне анализе и нејасноће”. Ова грешка појављује се и у наставку текста поглавља.

8. На страни 82. извор „концепта у акцији” треба да гласи: Mueller – Lehmkuhl GmBH, Harvard Business Scholl, случај број 9 – 187 – 048 / разговори са извршним директорима.

9. Наслов на страни 84. треба да садржи ријеч: „услужним”, умјесто „сервисним” организацијама.

10. На страни 88, у задатку за самопроучавање нису преведене скраћенице. Потребно је користити: „ЈПЦ” умјесто „USP”, „ЈВТ” умјесто „UVC”, „ФТ” умјесто „FC”, „JKD” умјесто „UCM”, „К” умјесто „Q”.

ПОГЛАВЉЕ IV

1. На почетку поглавља у дијелу којим се дефинише четврти циљ поглавља умјесто: „обрачун по планским трошковима”, треба да пише “обрачун по нормалним трошковима”, исти случај је и под тачком седам.

2. На истој страни за циљ 6. користити: „недовољно или превише алоциране трошкове”, умјесто: „ниже или више одређене индиректне трошкове”.

3. На страни 111, умјесто појма: „здружени трошкови” требало би користити: „мјесто трошкова”, слично је и у осталим дијеловима овог поглавља.

4. У тексту поглавља уобичајена грешка је да се користи појам: (стопа) трошкова и тамо гдје је потребно употријебити појам „износ” трошкова.

5. У првом пасусу на страни 120, умјесто болдираног дијела који гласи: „стопа обрачунског индиректног трошка”, треба да гласи: „износ буџетских индиректних трошкова”.

6. У приказу 4-4, на страни 120, умјесто: „обрачун реалних трошкова”, треба користити „обрачун нормалних трошкова”, слична је ситуација и у наставку поглавља.

7. На страни 132, наслов: „приступ усклађивања стопе за мјеста трошкова”, треба да гласи: „приступ на основу прилагођене стопе за алокацију”.

ПОГЛАВЉЕ V

1. На почетку поглавља, у дијелу којим се дефинише четврти циљ поглавља умјесто: „објаснити хијерархију између четири дијела трошка”, треба да пише: „објаснити четворостепену хијерархију трошкова”.

2. Наслов на страни 162, треба да гласи: „Постојећи систем са једним мјестом индиректних трошкова”, умјесто постојећег: „Постојећи систем једноструког индиректног збирног трошка”.

3. Често се помињу: „хомогени збирни трошкови”, треба користити појам: „мјесто индиректних трошкова”.

ПОГЛАВЉЕ VI

Напомена: У поглављу се користи термин: „планирање” умјесто: „буџетирање”, односно „план” умјесто „буџет”. Иако постоје разлике у овим појмовима, нећемо их сматрати релевантним за циљеве учења овог поглавља.

1. У циљу 4 поглавља, умјесто: „осјетљивим анализама”, треба да пише: „анализама осјетљивости”.

2. На страни 210. посљедња реченица у првом пасусу треба да буде замијењена реченицом: „Мало која компанија планира да ће пропасти, али многе од оних које нису планирале, су пропале”.

3. У претпосљедњем пасусу на истој страни трећа и четврта реченица треба да гласе: „Оперативне одлуке су усмјерене ка употреби недовољних ресурса. Финансијске одлуке су усмјерене на питање  како добити средства за обезбјеђење ових ресурса”.

4. На страни 211. шеста реченица у посљедњем пасусу је изостављена: “Менаџер затим користи ову повратну информацију да преформулише стратешке планове.”

5. На страни 212. умјесто „буџетске мјере извршења” друга реченица треба да почне са: „мјерење остварења на бази буџета”.

6. У току поглавља поново се умјесто појма: „пословни добитак”, користи појам „оперативни приход”, као и умјесто: „бруто добитак” појам: „бруто ограничења”.

7. На страни 217. претпосљедњи пасус умјесто са: „већина организација има мануални буџет …”, треба да почне са: “већина организација има упутство за припрему буџета …”.

8. На страни 225, у наслову: „Буџет базиран на активностима”, користи се појам: „управљачи трошкова”, умјесто: “узрочника (или изазивача) трошкова”.

9. На страни 226, умјесто појма: „batch” треба користити „серија” или „група”.

10. У приказу 6-5 на страни 232. умјесто дијела који је назван: „обавезе” треба да пише: „обавезе и властити капитал”.

11. На страни 233, у трећем пасусу недостаје друга реченица: „предузеће жели да одржи 100.000 $ стања готовине на крају сваког квартала.”

12. На страни 236, наслов: „Анализа сензитивности и готовински токови”, треба да гласи: “Анализа осјетљивости и готовински токови”.

ПОГЛАВЉЕ VII

1. Наслов поглавља треба да гласи: “Флексибилни буџети …”, умјесто:  “флексибилни прорачуни …”.

2. Циљ 1, као и наставак поглавља треба преформулисати у дијелу/дијеловима који помињу „статички и флексибилни обрачун”, тако да се користи: „статички и флексибилни буџет”.

3. У циљу 2, и касније у тексту поглавља умјесто: „флексибилне обрачунске разлике и разлике продајног обима”, користити: „одступања од вриједности у флексибилном буџету и одступања у обиму продаје”.

4. У циљу 3, и касније у тексту поглавља умјесто: „… разлике цијена и ефикасности …”, користити појам: „… одступања у цијени и одступања у ефикасности…”.

5. Током читавог поглавља умјесто појма: „одступања” користи се појам „разлике”.

6. Циљ 8. треба да гласи: „описати појам benchmarking …”, умјесто: “описати основни третман …”.

7. На страни 258. у другом пасусу испод наслова: „Кориштење одступања”, друга реченица треба да почне са: “Управљање на основу изузетка …”, умјесто: „Менаџмент по примјерима …”.

8. Поједине врсте одступања треба да гласе:

· „Одступање од вриједности у статичком буџету”, умјесто: „Разлике статичког обрачуна”.

· „Одступање од вриједности у флексибилном буџету”, умјесто: „Разлике флексибилног буџета”.

· „Одступање у обиму продаје”, умјесто: „Разлика обима продаје”.

· “Одступање у цијенама”, умјесто: „Разлике у цијенама”.

· „Одступање у ефикасности за директне трошкове”, умјесто: „Разлике ефеката улазних директних трошкова”.

9. Други наслов на страни 273. треба да гласи: „Приказ књижења у дневнику кориштењем стандардних трошкова”, умјесто: „Приказ главних књижења кориштењем стандардних трошкова”.

10. Поднаслов на страни 274 треба да гласи: „Повезивање трошкова групе са готовим производима”, умјесто: „Серијски трошкови који се односе на излаз производа”.

ПОГЛАВЉЕ VIII

1. Наслов поглавља треба да гласи: „Флексибилни буџети …”, умјесто: „флексибилни прорачуни …..”.

2. Други циљ поглавља треба да гласи: „Препознати кључне карактеристике система обрачуна по стандардним трошковима”.

3. Уобичајено се у поглављу користи појам: „планирани”, умјесто: „буџетски”.

4. На страни 300. претпосљедња реченица првог пасуса треба да гласи: „Компаније као Amazon.com, Netscape и Yahoo инвестирају огромне износе у софтвер, што им омогућава да купцима обезбиједе услуге у погодно вријеме и на поуздан начин.”

5. Поново се умјесто: „носиоци трошкова” користи појам: „објекти трошкова”.

6. На страни 301. наслов: “Развој планираних варијабилних индиректних трошкова”, треба да гласи: „Припрема буџетске стопе за алокацију варијабилних индиректних трошкова”.

7. На страни 301. прва реченица испод наслова: “Износи расподјеле трошка”, треба да гласи: „буџетска стопа за алокацију варијабилних индиректних трошкова може бити утврђена у четворостепеном приступу”.

8. На истој страни (301.) умјесто појма: „мјесто алокације”, треба користити: “база за алокацију”.

9. На страни 303. умјесто: „варијабилно одступање ефикасности”, треба користити појам: „одступање у ефикасности за варијабилне индиректне трошкове”. Остала одступања у овом поглављу су:

· „одступање у потрошњи“,

· „одступање од вриједности у флексибилном буџету“,

· „одступање у обиму производње“. 

10. На страни 305. наслов: „Развој планираних фиксних индиректних трошкова”, треба да гласи: „Израчунавање буџетске стопе за алокацију буџетских фиксних индиректних трошкова”.

11. Наслов на страни 315. треба да гласи „Финансијско и нефинансијско исказивање показатеља пословања”.

ПОГЛАВЉЕ IX

1. У дијелу у којем су идентификовани циљеви поглавља – у првом циљу умјесто: „….. по којима се варијабилни трошкови разликују од апсорпционих трошкова”, треба да пише: „…. по којима се обрачун по варијабилним трошковима разликује од апсорпционог обрачуна трошкова”. Ова констатација важи и за остатак садржаја деветог поглавља.

2. У трећем циљу, умјесто: „објаснити разлике оперативних прихода по апсорпционим и варијабилним трошковима”, треба да пише: „објаснити разлике у пословном добитку у случају апсорпционог обрачуна и обрачуна по варијабилним трошковима”.

3. Циљ седам умјесто: „описати како настојања да се фиксни трошкови поправе може водити ка спиралном паду”, треба да пише: „описати како настојања да се фиксни трошкови капацитета покрију, може водити ка опадајућој спирали тражње.”

4. У тексту испод набројаних циљева поглавља умјесто ријечи: „бројника”, треба да пише: “називника”.

5. На страни 342, у пасусу прије наслова: „Први дио: трошкови залиха за производне компаније”, у претпосљедњој реченици тог пасуса умјесто: „…она треба бити алтернатива…”, треба да пише: „она не мора бити алтернатива…..”.

6. На страни 343, два реда испод калкулације требала бити испред калкулације.

7. На страни 344, у првом пасусу испод наслова: „Упоредба биланса успјеха”, у трећем реду тог пасуса умјесто: „…форму ограничене контрибуције…”, треба да пише: “….форму контрибуционог добитка…..”.

8. На страни 345. у примјеру 9-1, умјесто: „ограничена контрибуција”, користити „контрибуциони добитак”, умјесто: „трошкови тржишта”, користити: „трошкови маркетинга” и умјесто: „оперативни приход” користити појам:  „пословни добитак”. Ово важи и за наставак текста (нпр. примјер 9-2).

9. Наслов на страни 346, умјесто: „објашњење разлика у оперативном приходу”, треба да пише: „објашњење разлика у пословном добитку.

ПОГЛАВЉЕ X

1. Наслов поглавља је: „Утврђивање понашања трошкова”, умјесто: “Понашање трошкова – одређивање варијација”.

2. У дијелу: „циљеви учења”, под тачком 5 треба користити ријеч: „изазивачи” или „узрочници” трошкова, умјесто: „носиоци” трошкова. Ово важи и за остатак садржаја поглавља.

3. У дијелу: „циљеви учења”, под тачком 7, као и касније у тексту треба користити називе модела за процјену нелинеарних функција криве учења: „модел учења са кумулативним просјечним временом” и „модел учења са инкременталном јединицом времена”.

4. Исто тако умјесто: „кривуље проучавања”, треба користити појам: „крива учења”.

5.  Умјесто појма: „релевантан низ”, треба користити појам: „релевантан обим”.

6. У дијелу под насловом: „Приступи у процјени трошкова”, четврти приступ се зове: „метод квантитативне анализе”, умјесто “метод количинске анализе”.

7. На страни 397, када се говори о кораку 5 за процјену функције трошка и двије методе у оквиру тог трошка треба користити израз: „метод највиши – најнижи ниво производње (високо – ниско)”, умјесто: “виша - нижа метода” или “метод минимум – максимум трошкова”, као и “метод регресионе анализе”, умјесто: “метод анализе опадања”.

8. У приказу 10-5 графикон садржи двије линије: горња је зелена а доња плава (на графичком приказу у књизи то се не може разликовати, јер је књига у црно-бијелом формату, а у тексту се аутори позивају на боје линија).

9. У задацима се користе зарези за одвајање хиљада, а за одвајање децималним бројева користе се тачке, а домаћа пракса је обрнута.
ПОГЛАВЉЕ XI

1. На страни 448, на крају трећег пасуса умјесто појма: „неповратни (непромијењени) трошкови”, треба користити појам: „неотклоњиви (ненадокнадиви, потонули, “sunk”) трошкови”.

2. Умјесто „пословни добитак”, користи се: “оперативна добит”.

ПОГЛАВЉЕ XII

1. Нових, значајнијих, грешака нема.

ПОГЛАВЉЕ XIV

1. На страни 592, у првој реченици испод наслова: „Сврхе распореда трошкова”, умјесто: „економски (рачуноводствено) изводљив начин”, треба користити: „трошковно изводљив начин”. 

2. На страни 595, у првом пасусу претпосљедња реченица треба да гласи: „Овај производ нема могућности да преузме индиректне трошкове које узрокује.” Посљедња реченица тог пасуса је: “Индиректни трошкови које овај производ проузрокује распоређују се на друге производе, па ови други производи субвенционишу производ на коме се губи новац.”

3. У приказу 14.3. на страни 595, изостављен је слиједећи текст иза текста означеног под тачком 2: „Нпр. размотрите трошкове рекламе за читаво предузеће којим се промовише читаво предузеће, а не појединачни производ. Трошкови могу бити распоређени на бази прихода одјељења – што су већи приходи одјељења више се трошкова алоцира на то одјељење. Сматра се да одјељења са више прихода имају више користи од трошкова рекламе.”

4. Често се у тексту користи појам: „утрошени извори”. Треба да пише „утрошеним ресурсима”. Такав случај је на страни 597. први пасус, страна 600 седми пасус.

5. На страни 597. у приказу 14-3, велика слова у заградама треба да гласе „Ф”, умјесто „Р” и „СР” умјесто „ЦД”. Ово су скраћенице за одјељење фрижидера и одјељење за производњу машина за сушење.

6.  На страни 601. други пасус, осим дијелова који су наведени у загради, треба да гласи: „Дакле, CHRM трошкови су трошкови јединичног производа, трошкови групе производа, трошкови нивоа одрживости производа и трошкови одрживости опреме или трошак производне или погонске спремности. Ово је терминологија која се користи изучавању поглавља 5, када је говорено о класификацији трошкова активности. 

На страни 602. пасус 4, исти случај.

7. На страни 602. први пасус испод наслова: „Распоред трошкова из једног одјељења у друго”, други дио прве реченице треба да гласи „ … - избор мјеста трошкова и избор базе за алокацију”.

8. Поднаслов на страни 602. као и даљи текст овог поглавља, умјесто: „Метод једног износа и метод дуал износа”, треба да гласи: „Метод једног износа (стопе) и метод двоструког износа (стопе)”.

9. На страни 604. у посљедњем пасусу, као и у даљем тексту поглавља, умјесто: „одјела опскрбе” треба користити појам: „одјел (одјељење) подршке”.

ПОГЛАВЉЕ XV

1. На страни 641. под насловом: „Приступи распореду заједничких трошкова”, у оквиру првог приступа, трећи метод треба звати: „метод процијењене (претпостављене) нето оствариве вриједности са константним процентом бруто добитка (марже)”, умјесто: „Метод константног процента бруто марже – НОВ”, сличне измјене треба учинити и у наредном тексту.

2. На страни 642. наслов: „Продајна вриједност по методу разматрања”, треба да гласи: „Метод продајне вриједности у тачки подјеле”, сличне измјене треба учинити и у  наредном тексту.

ПОГЛАВЉЕ XVI

1. Наслов поглавља треба да гласи „Приходи, одступања у обиму продаје и анализа профитабилности купца”.

2. Циљ 5, треба да гласи: „Објаснити које информације су јако важне за поузданост података о одступању у тржишном удјелу и тржишној величини”.

3. Умјесто појма: „алокација прихода”, користи се термин „распоред прихода”.

4. Методи за распоред прихода су: „Метод алокације прихода на бази самосталног производа и инкрементални метод за алокацију прихода”.

5. Умјесто појма: „Одступање од продаје”, треба користити појам “Одступање у обиму продаје”.

ПОГЛАВЉЕ XVII

1. Наслов поглавља би био примјеренији уколико би умјесто: „Процесни обрачун трошкова” гласио „Обрачун трошкова процеса”.

2. Четврти циљ учења је: „припремити књижења у дневнику за систем обрачуна трошкова процеса, умјесто: „направити дневник књижења ….”.

3. Осми циљ треба да гласи: „примијенити методе обрачуна трошкова процеса на случајеве трансферних трошкова”, умјесто: „….. случајеве хисторијских трошкова”.

4. Користи се појам: „објекат трошка”, умјесто: “носилац трошка”.

5. На страни 722. (у оквиру примјера на тој страни), те на страни 723, као и у осталом дијелу поглавља, умјесто појма трошкови производње треба користити: „трошкови конверзије”.

6. На страни 728, у дијелу означеном са 17-2 у колони: „трошкови производње” која треба да гласи: „трошкови конверзије”, први износ у реду: „трошкови додати током фебруара” умјесто: „16.600”, треба да гласи: „18.600”.
7. На истој страни наслов: „дневник књижења”, треба да гласи: „књижења у дневнику”.

